EASIT, Formació en Accés Fàcil per a la Inclusió Social
Aspectes textuals del llenguatge fàcil de comprendre.
Unitat 2. Llenguatge fàcil de comprendre,
(LFC).
Element 4: El llenguatge de l'LFC.
Vídeo: Aspectes textuals de l'LFC.
Soc la Christiane Maaß, de la Universitat de Hildesheim.
En aquest breu vídeo,
parlaré sobre els aspectes textuals
del llenguatge fàcil de comprendre,
i em centraré un cop més en el llenguatge fàcil i planer.
En aquesta unitat, ja hem vist una presentació
sobre les normes bàsiques del llenguatge fàcil de comprendre a l'Element 1.
Hi hem vist algunes de les normes del nivell textual.
En aquesta presentació, els analitzarem amb més detall.
En primer lloc, les normes relatives al nivell textual
es poden aplicar entre diversos idiomes.
A diferència de certs aspectes del nivell lèxic i sintàctic,
els aspectes textuals del llenguatge fàcil de comprendre
no són específics per a cada idioma.
El primer aspecte que destaquem del nivell textual
és que el contingut s'hauria d'ajustar als destinataris.
La informació no només hauria de ser perceptible i comprensible,
sinó també útil per als grups meta.
A la nostra presentació sobre el procés de traducció
al llenguatge fàcil de comprendre,
vam parlar sobre els processos d'addició i reducció
que es produeixen quan es tradueix.
La informació que no se cita explícitament al text d'origen
s'ha de fer explícita.
Aquest és un exemple d'adaptar el contingut als grups meta.
El text també hauria de tenir en compte
per a quina situació de destí està concebut.
El contingut textual sempre forma part d'una situació comunicativa.
Els textos s'han d'ajustar a la seva funció
en la situació de destí.
Aquesta funció està relacionada amb el tipus de text del text d'origen.
És un repte mantenir la relació entre el text de destí del llenguatge fàcil
i el tipus de text al qual pertany.
Donarem més informació sobre tipus de textos en el vídeo
sobre el discurs del llenguatge fàcil de comprendre
dins d'aquest element.
L'estructura de la informació ha de ser adient per als destinataris
i la situació de destí.
Normalment, és una bona estratègia
col·locar els fragments d'informació més rellevants
al principi del text.
Aquesta estratègia depèn del format d'aplicació
del text en llenguatge fàcil o planer.
Per exemple, tenim més llibertat per seguir aquesta norma
en la comunicació escrita.
Però aquesta estratègia no sempre funciona.
Pot ser que sigui així si els textos de llenguatge fàcil o planer
passen a formar part del text d'origen.
Això s'aplica als formats de la traducció audiovisual,
on l'ordre de la informació que es dona
no es pot modificar als subtítols
i els subtítols complementen el text d'origen.
El format d'aplicació escollit
hauria de ser útil per als destinataris
en la situació de destí.
La primera pregunta és si els destinataris hi poden accedir.
Pot semblar una qüestió trivial,
però és el primer pas per a la comunicació accessible.
Per exemple, la informació no és accessible
si els destinataris tenen accés limitat a internet
i el text només s'ofereix en línia.
Aquest aspecte
poques vegades es té en compte, actualment.
En els textos escrits en llenguatge fàcil de comprendre
s'interpel·la els destinataris directament, si és possible.
Això contribueix a la comprensibilitat,
ja que entenen més fàcilment
com el contingut té a veure amb ells.
També és beneficiós pel potencial per habilitar accions
d'una oferta textual.
Si s'espera una acció determinada dels destinataris,
és útil
que s'interpel·li directament als destinataris
i se'ls expliqui quines són les possibilitats d'acció que tenen.
Trobareu més informació sobre aquesta qüestió
a la presentació sobre aspectes pragmàtics
del llenguatge fàcil de comprendre d'aquesta unitat.
Els textos són més comprensibles per als grups meta
si fan servir organitzadors avançats,
subencapçalaments i notes al marge.
Per tant, aquestes eines es fan servir àmpliament en textos
escrits en llenguatge fàcil de comprendre.
Els organitzadors avançats són introduccions al text
que aporten un resum breu del contingut principal
i la funció del text.
Els organitzadors avançats ajuden els destinataris a entendre
què poden esperar d'un text.
Els ajuden a captar la proposició general d'un text.
Els subencapçalamanets són útils per organitzar la informació
i fer-la més accessible.
Les notes al marge poden oferir informació addicional
o destacar informació.
Quan s'enumeren elements en un text, una llista amb números o punts
és més comprensible que fer servir comes en una frase.
Aquest tret textual fa que la llista sigui més perceptible
per als grups meta.
L'element individual de l'enumeració
es pot distingir i recordar més fàcilment.
Un altre tret textual del llenguatge fàcil de comprendre
és que la informació important es destaca,
normalment, mitjançant l'ús de la negreta.
Els textos en llenguatge fàcil de comprendre també fan servir imatges
i sistemes de guiatge visual
en funció de les necessitats dels destinataris.
Trobareu més informació
sobre els components visuals del llenguatge fàcil i planer
a l'Element 5 d'aquesta unitat.
En resum,
aquests són els trets textuals del llenguatge fàcil de comprendre:
Adaptar el contingut als grups meta.
Adaptar els textos a la situació de destí.
Adaptar l'estructura de la informació
als destinataris i a la situació de destí.
Triar un format d'aplicació que resulti funcional
i útil per als grups meta i la situació de destí.
Interpel·lar els destinataris directament.
Fer servir organitzadors avançats, introduccions amb les idees principals,
subencapçalaments i notes marginals.
Fer servir llistes, i no comes,
i sagnat per a la informació addicional.
Destacar la informació important.
Fer servir imatges i sistemes de guiatge visual
en funció de les necessitats dels destinataris.
Aquest vídeo l'han preparat
Sergio Hernández i Christiane Maaß,
de la Universitat de Hildesheim.
Ens podeu escriure a easit@uni-hildesheim.de
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea
en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.